techiaith/cofnodycynulliad_en-cy huggingface dataset:
English: It's a shame that those full procurement rules weren't followed when Gilestone Farm was purchased. It seems it's one rule for one and one rule for another. Another example of the Welsh Government not being on the same pitch as farmers is that not one Welsh farm took part in the Animal and Plant Health Agency's CattleBCG vaccine trial. Surely if Welsh Government were serious about eradicating TB then they would have worked with the industry to identify farms to take part. And now, with phase 2 of the trial under way, still no Welsh farms are participating. What I'm trying to get at, Minister, is where is the hope for farmers in Wales? This disease has ripped through Welsh farming for long enough, and our farmers have lost hope that this Government is serious about solving it. I'll happily declare an interest here, Llywydd, because next week I'll be out TB testing, helping my father. We as a family will be going through the worry and the stress of hoping, praying for a clear TB test. This isn't just policy for me, Minister, this is so much more. So, I invite you to join my father and me, to come out and see what happens on farm during our TB tests. Because what the industry wants is hope - not to see their animals slaughtered in front of their eyes, not to be held back by bureaucracy when they want to get on and do the right thing, and certainly not to be told that they are at fault for the spread of bovine TB. Please, Minister, give the industry some hope.
Welsh: Mae'n drueni na chafodd y rheolau caffael llawn hynny eu dilyn pan brynwyd Fferm Gilestone. Mae'n ymddangos fel pe bai'n un rheol i un a rheol arall i'r llall. Enghraifft arall sy'n dangos nad yw Llywodraeth Cymru yn yr un cae â ffermwyr yw nad oedd un fferm o Gymru wedi cymryd rhan yn nhreial brechlyn CattleBCG yr Asiantaeth Iechyd Anifeiliaid a Phlanhigion. Pe bai Llywodraeth Cymru o ddifrif ynglŷn â dileu TB, byddent wedi gweithio gyda'r diwydiant i nodi ffermydd i gymryd rhan. A nawr, gyda chyfnod 2 y treial ar y gweill, nid oes unrhyw fferm o Gymru'n cymryd rhan o hyd. Yr hyn rwy'n ceisio cyrraedd ato, Weinidog, yw ble mae'r gobaith i ffermwyr yng Nghymru? Mae'r afiechyd yma wedi rhwygo drwy ffermio yng Nghymru ers yn ddigon hir, ac mae ein ffermwyr wedi colli gobaith fod y Llywodraeth yma o ddifrif ynglŷn â'i ddatrys. Rwy'n hapus iawn i ddatgan diddordeb yma, Lywydd, oherwydd yr wythnos nesaf, byddaf allan yn helpu fy nhad i gynnal profion TB. Fel teulu byddwn yn mynd drwy'r pryder a'r straen o obeithio, gweddïo am brawf TB clir. Nid polisi i mi yn unig yw hwn, Weinidog, mae hyn yn gymaint mwy. Felly, rwy'n eich gwahodd i ymuno â fy nhad a minnau, i ddod allan i weld beth sy'n digwydd ar y fferm yn ystod ein profion TB. Oherwydd yr hyn y mae'r diwydiant ei eisiau yw gobaith - nid gweld eu hanifeiliaid yn cael eu lladd o flaen eu llygaid, nid cael eu dal yn ôl gan fiwrocratiaeth pan fyddant eisiau bwrw ymlaen i wneud y peth iawn, ac yn sicr nid cael clywed eu bod ar fai am ledaeniad TB buchol. Os gwelwch yn dda, Weinidog, rhowch rywfaint o obaith i'r diwydiant.
English: I'm not quite sure how you expect me to make a farm be part of a pilot project. Please believe me when I say that APHA tried very, very hard to - [ Interruption.] APHA tried very, very hard to get farms to be part of the first phase of the pilot project, and unfortunately we've had no takers for the second part. But to say that we haven't tried is ridiculous. The Animal and Plant Health Agency have done a great deal of work to try and get some of the farms to be part of the pilot project. I have attended farms when TB testing is being undertaken - of course I have. I absolutely see that very much as part of my role. Unfortunately I won't be able to attend your farm next week, but, of course, that is something that I have undertaken. I absolutely understand the distress in the lead-up to testing - I can imagine the concerns - and, of course, while you're waiting for the results. That's why we are committed to eradicating TB. But we all really need to work together. Just to blame Welsh Government is not acceptable. I would never just blame farmers.
Welsh: Nid wyf yn hollol siŵr sut rydych chi'n disgwyl i mi wneud i fferm fod yn rhan o brosiect peilot. Credwch fi pan ddywedaf fod yr Asiantaeth Iechyd Anifeiliaid a Phlanhigion wedi ceisio'n galed iawn - [ Torri ar draws.] Fe geisiodd yr asiantaeth yn galed iawn i gael ffermydd i fod yn rhan o gyfnod cyntaf y prosiect peilot, ac yn anffodus nid ydym wedi cael unrhyw un i gymryd rhan yn yr ail ran. Ond mae dweud nad ydym wedi ceisio yn hurt. Mae'r Asiantaeth Iechyd Anifeiliaid a Phlanhigion wedi gwneud llawer iawn o waith i geisio cael rhai o'r ffermydd i fod yn rhan o'r prosiect peilot. Rwyf wedi mynychu ffermydd pan fo profion TB yn cael eu cynnal - wrth gwrs fy mod. Rwy'n gweld hynny'n rhan bendant o fy rôl. Yn anffodus, ni fyddaf yn gallu mynychu eich fferm yr wythnos nesaf, ond wrth gwrs, mae hynny'n rhywbeth rwyf wedi'i wneud. Rwy'n deall y gofid wrth aros am brofion yn llwyr - gallaf ddychmygu'r pryder - ac wrth gwrs, tra byddwch yn aros am y canlyniadau. Dyna pam ein bod wedi ymrwymo i ddileu TB. Ond mae gwir angen inni weithio gyda'n gilydd. Nid yw ond beio Llywodraeth Cymru yn dderbyniol. Ni fyddwn i byth ond yn beio ffermwyr.
English: Thank you, Llywydd. We are now at the beginning, or, in some cases, in the middle, of the lambing season. Naturally, therefore, we turn our sights towards securing the safety of our stock from attacks. Recent data from NFU Mutual shows that out-of-control dogs threaten sheep in Wales, with the data showing that animals to the value of around £440,000 have been seriously injured or killed in Wales in 2022. This was an increase of over 15 per cent on the previous year. The review also showed that 64 per cent of dog owners allow their dogs to run free in rural areas, and farmers say that these owners are focused on their mobile phones rather than on their dogs. Scotland has introduced far harsher penalties, with fines of up to £40,000. What steps is the Government taking to introduce preventative steps here in Wales in order to ensure that we don't see more animals suffering in Wales this year?
Welsh: Diolch, Llywydd. Rydyn ni bellach ar ddechrau, neu, mewn rhai achosion, yng nghanol, y tymor wyna. Yn naturiol, felly, rydyn ni'n troi ein golygon at sicrhau diogelwch ein stoc rhag ymosodiadau. Mae data diweddaraf NFU Mutual yn dangos bod cŵn allan o reolaeth yn bygwth defaid yng Nghymru, gyda'r data yn dangos bod anifeiliaid gwerth tua £440,000 wedi cael eu niweidio yn ddifrifol neu eu lladd yng Nghymru yn 2022. Roedd hyn yn gynnydd o dros 15 y cant ers y flwyddyn flaenorol. Mae'r adolygiad hefyd yn dangos bod 64 y cant o berchnogion cŵn yn gadael eu cŵn yn rhydd yng nghefn gwlad, a ffermwyr yn dweud bod y perchnogion yma yn canolbwyntio ar eu ffonau symudol yn hytrach nag ar eu cŵn. Mae'r Alban wedi cyflwyno dirwyon llawer iawn mwy llym yno, gyda dirwyon o hyd at £40,000. Pa gamau mae'r Llywodraeth yn eu cymryd i gyflwyno camau ataliol llymach yma yng Nghymru, er mwyn sicrhau nad ydym ni'n gweld mwy o anifeiliaid yn dioddef yng Nghymru eleni?
English: Thank you, Minister for that response.
Welsh: Diolch, Weinidog, am yr ateb hwnnw.
English: If I may change to the other sector within your portfolio, from agriculture to aquaculture and fisheries, the most recent data on the fishing industry in Wales shows us that farmed finfish and shellfish saw a massive 82 per cent fall in value between 2019 and 2021. Over the last 10 years, we've seen Welsh fishing fleet landings reduced by 75 per cent in weight and 41 per cent in value. Their profitability is also down significantly. We are seeing the decline of an ancient sector - part of our coastal life and our culture and identity disappearing in front of our eyes. It is no different in the processing sector. By 2021, we only had 28 full-time equivalent jobs in the processing sector here in Wales. In Scotland, by contrast, they employ 7,789 in the processing sector. Minister, is this an acceptable state of affairs, and will you look again at significantly increasing investment and support into fisheries and aquaculture in Wales?
Welsh: Os gallaf newid i'r sector arall yn eich portffolio, o amaethyddiaeth i ddyframaethu a physgodfeydd, mae'r data diweddaraf ar y diwydiant pysgota yng Nghymru yn dangos i ni fod pysgod asgellog a physgod cregyn a ffermir wedi gweld gostyngiad enfawr o 82 y cant yn eu gwerth rhwng 2019 a 2021. Dros y 10 mlynedd diwethaf, rydym wedi gweld glaniadau fflydoedd pysgota Cymru yn gostwng 75 y cant yn eu pwysau a 41 y cant yn eu gwerth. Mae eu proffidioldeb hefyd wedi gostwng yn sylweddol. Rydym yn gweld dirywiad un o'n sectorau hynafol - rhan o'n bywyd arfordirol a'n diwylliant a'n hunaniaeth yn diflannu o flaen ein llygaid. Nid yw'r darlun yn wahanol yn y sector prosesu. Erbyn 2021, dim ond 28 o swyddi cyfwerth ag amser llawn oedd gyda ni yn y sector prosesu yma yng Nghymru. Yn yr Alban ar y llaw arall, maent yn cyflogi 7,789 yn y sector prosesu. Weinidog, a yw hon yn sefyllfa dderbyniol, ac a wnewch chi edrych eto ar gynyddu'n sylweddol y buddsoddiad a'r cymorth i bysgodfeydd a dyframaethu yng Nghymru?
English: I have had discussions with the fisheries sector. I'm very aware of the reported decline. I do recognise they've had some unprecedented pressures due to leaving the European Union, the COVID pandemic, more recently the hyperinflation of fuel that has been caused by the war in Ukraine, and obviously then the cost-of-living crisis. I think a lot of these pressures are at play across all our primary production sectors. I've asked officials to closely monitor the impact on markets and costs, and they're working with Seafish to better understand the trends and to identify areas where mitigations and interventions could possibly be made to halt the regrettable decline. I've also recently launched the Welsh marine and fisheries scheme. The marketing measures window closed last week, and officials are appraising the projects in the coming weeks. And we've got the second window - actually, I think it might have just closed this month - the energy efficiency and mitigation of climate change window, which I was asked to bring forward. On the positive side, we're again having a Welsh pavilion at the Seafood Expo Global in Barcelona in April where we can actually promote our Welsh seafood. It's always been a very successful trade mission for us, so I was keen to support it again this year to try and do what we can for our fishing and aquaculture businesses.
Welsh: Rwyf wedi cael trafodaethau gyda'r sector pysgodfeydd. Rwy'n ymwybodol iawn o'r dirywiad a gofnodwyd. Rwy'n cydnabod eu bod wedi bod o dan bwysau digynsail yn sgil gadael yr Undeb Ewropeaidd, pandemig COVID, gorchwyddiant prisiau tanwydd yn fwy diweddar a achosir gan y rhyfel yn Wcráin, a'r argyfwng costau byw wrth gwrs. Rwy'n credu bod llawer o'r pwysau i'w deimlo ar draws ein holl sectorau cynhyrchu sylfaenol. Rwyf wedi gofyn i swyddogion fonitro'r effaith ar farchnadoedd a chostau yn drylwyr, ac maent yn gweithio gydag Seafish i ddeall y tueddiadau'n well ac i nodi meysydd lle gellid lliniaru ac ymyrryd o bosibl i atal y dirywiad anffodus. Yn ddiweddar, rwyf hefyd wedi lansio cynllun môr a physgodfeydd Cymru. Daeth y cyfnod ymgeisio am y cynllun mesurau marchnata i ben yr wythnos diwethaf, a bydd swyddogion yn gwerthuso'r prosiectau yn ystod yr wythnosau nesaf. Ac mae gennym ail gyfnod ymgeisio - mewn gwirionedd, rwy'n credu y gallai hwnnw fod wedi newydd gau y mis hwn - y cyfnod ymgeisio ar gyfer y cynllun effeithlonrwydd ynni a lliniaru newid hinsawdd, y gofynnwyd imi ei gyflwyno'n gynharach. Ar yr ochr gadarnhaol, mae gennym bafiliwn Cymreig unwaith eto yn y Seafood Expo Global yn Barcelona ym mis Ebrill, lle gallwn hyrwyddo ein bwyd môr Cymreig. Mae bob amser wedi bod yn daith fasnach lwyddiannus iawn inni, felly roeddwn yn awyddus i'w chefnogi eto eleni i geisio gwneud yr hyn a allwn ar ran ein busnesau pysgota a dyframaethu.
English: The Welsh Government continues to support and encourage young people to enter the agriculture industry through programmes such as Farming Connect and Venture. The proposed sustainable farming scheme will be available to all types of farms in all parts of Wales and will support new entrants to establish sustainable agricultural businesses.
Welsh: Mae Llywodraeth Cymru'n parhau i gefnogi ac annog pobl ifanc i fentro i'r diwydiant amaeth drwy raglenni fel Cyswllt Ffermio a Mentro. Bydd y cynllun ffermio cynaliadwy arfaethedig ar gael i bob math o ffermydd ym mhob rhan o Gymru ac yn cefnogi newydd-ddyfodiaid i sefydlu busnesau amaethyddol cynaliadwy.
English: Thank you, Minister. As you know, farming is the foundation upon which the £6 billion Welsh food and drink supply chain is built. They're the guardians of our environment and the sector employs 17 per cent of the Welsh workforce. Recent statistics from Qualifications Wales have shown that there has been a 14 per cent decrease in the vocational qualification certificates awarded in the agriculture, horticulture and animal care sectors compared to 2021. Furthermore, Wales has the largest percentage decrease in the total agricultural workforce from 2015 to 2021 at 13.6 per cent, compared to 2.4 per cent in England and 3.1 per cent in Scotland. How are you working, Minister, with the rest of your Government to reverse this worrying trend and ensure that we support Welsh farming for generations to come?
Welsh: Diolch, Weinidog. Fel y gwyddoch, ffermio yw'r sylfaen y mae cadwyn gyflenwi bwyd a diod Cymru, sy'n werth £6 biliwn, wedi'i hadeiladu arni. Ffermwyr yw gwarcheidwaid ein hamgylchedd ac mae'r sector yn cyflogi 17 y cant o weithlu Cymru. Mae ystadegau diweddar gan Cymwysterau Cymru yn dangos bod gostyngiad o 14 y cant wedi bod yn y tystysgrifau cymwysterau galwedigaethol a ddyfernir yn y sectorau amaethyddiaeth, garddwriaeth a gofal anifeiliaid o gymharu â 2021. Ar ben hynny, Cymru sydd â'r gostyngiad mwyaf o ran canran yng nghyfanswm y gweithlu amaethyddol o 2015 i 2021, sef 13.6 y cant, o'i gymharu â 2.4 y cant yn Lloegr a 3.1 y cant yn yr Alban. Weinidog, sut rydych chi'n gweithio gyda gweddill eich Llywodraeth i wrthdroi'r duedd bryderus hon a sicrhau ein bod yn cefnogi ffermio Cymru am genedlaethau i ddod?
English: I've always taken a specific interest in new entrants, working with people to see what the barriers are to them going into agriculture. I have to say, education and skills hasn't been one of the barriers that's ever, I don't think, been raised with me. I've been focusing on - . I mentioned Venture in my original answer to you, which has been very successful in helping to match farmers and landowners who are looking to step back from the industry with new entrants going into farming. We also try and work with our local authorities to ensure that their farms are protected as farms so that they can be used by people, particularly when they first want to get into agriculture. Perhaps they can't afford to buy a farm, but they can lease a farm from the local authority.
Welsh: Rwyf bob amser wedi bod â diddordeb arbennig mewn newydd-ddyfodiaid, gan weithio gyda phobl i weld beth sy'n eu rhwystro rhag mentro i'r byd amaeth. Mae'n rhaid imi ddweud, nid wyf yn credu bod addysg a sgiliau wedi bod yn un o'r rhwystrau a gafodd eu dwyn i fy sylw erioed. Rwyf wedi bod yn canolbwyntio ar - . Soniais am Mentro yn fy ateb gwreiddiol i chi, a bu'n gynllun llwyddiannus iawn i helpu i baru ffermwyr a thirfeddianwyr sy'n awyddus i gamu nôl o'r diwydiant â newydd-ddyfodiaid sy'n mentro i'r byd amaeth. Rydym hefyd yn ceisio gweithio gyda'n hawdurdodau lleol i sicrhau bod eu ffermydd wedi eu gwarchod fel ffermydd fel bod modd iddynt gael eu defnyddio gan bobl, yn enwedig pan fyddant eisiau dechrau yn y byd amaeth. Efallai nad ydynt yn gallu fforddio prynu fferm, ond gallant rentu fferm ar brydles gan yr awdurdod lleol.
English: The Welsh Government provides support to the egg industry in south-east Wales. Funding is available through our capital grant schemes, with direct advice and support made available to farm and food businesses via our Farming Connect and Business Wales teams.
Welsh: Mae Llywodraeth Cymru yn rhoi cymorth i'r diwydiant wyau yn ne-ddwyrain Cymru. Mae arian ar gael drwy ein cynlluniau grantiau cyfalaf, gyda chyngor a chymorth uniongyrchol ar gael i fusnesau fferm a bwyd drwy ein timau Cyswllt Ffermio a Busnes Cymru.
English: Most people who have been food shopping in recent months will have noticed a shortage of eggs. Some producers, faced with rising costs and supermarkets that refuse to reflect this in their contracts, are leaving the industry if they can. This was made clear to me by an egg producer in my region during a recent meeting. They told me in no uncertain terms that the egg sector is in deep trouble. Minister, what can be done to get better co-ordination in the supply chain to give our farmers confidence to produce our Welsh eggs? Unless this matter is tackled, we face increased importation of eggs to fill the gap, with no guarantee that they were produced to the same standard and, therefore, free from bacteria like salmonella. It is vital that eggs remain fully traceable as well as affordable, and I would like to know what the Government is doing to address the major problem in the sector.
Welsh: Bydd y rhan fwyaf o bobl sydd wedi bod yn siopa bwyd yn ystod y misoedd diwethaf wedi sylwi ar brinder wyau. Mae rhai cynhyrchwyr, sy'n wynebu costau cynyddol ac archfarchnadoedd sy'n gwrthod adlewyrchu hyn yn eu cytundebau, yn gadael y diwydiant os ydynt yn gallu. Cafodd hyn ei wneud yn glir i mi gan gynhyrchydd wyau yn fy rhanbarth yn ystod cyfarfod yn ddiweddar. Roeddent yn dweud wrthyf yn blwmp ac yn blaen fod y sector wyau mewn trafferthion mawr. Weinidog, beth y gellir ei wneud i gael cydlynu gwell yn y gadwyn gyflenwi i roi hyder i'n ffermwyr gynhyrchu ein hwyau Cymreig? Oni bai bod y mater hwn yn cael ei ddatrys, rydym yn wynebu mwy o fewnforio wyau i lenwi'r bwlch, heb unrhyw sicrwydd eu bod wedi cael eu cynhyrchu i'r un safon ac felly'n rhydd o facteria fel salmonela. Mae'n hanfodol fod wyau'n parhau i fod yn gwbl olrheiniadwy yn ogystal â fforddiadwy, a hoffwn wybod beth mae'r Llywodraeth yn ei wneud i fynd i'r afael â'r broblem fawr yn y sector.
English: Thank you. This is obviously a very challenging time for all our farmers, and I know poultry and egg farmers are particularly reliant on feed and energy, two areas where we have seen significant rises in the costs because of agri-inflation. The egg industry - and I think you were referring to this in the first part of your question - is also calling for contract reform to prevent suppliers being locked into loss-making positions and to provide some stability for the sector, going forward, amidst the ongoing egg shortages. I did write to the Department for Environment Food and Rural Affairs Minister, Mark Spencer, just before Christmas on this matter, because I think it's something that we can look at on a UK-wide basis. I'm awaiting a response from him. But I do think we could do better if we work together across the UK, and, obviously, the Minister I referred to for farming, fisheries and food could use his powers under the Agriculture Act 2020 to consult with the industry, to establish whether a legislative solution is required to support them going forward. We've also had the impact of a very, very sustained avian influenza outbreak over the last 18 months or so, which clearly has had an impact too.
Welsh: Diolch. Mae hwn yn amlwg yn gyfnod heriol iawn i'n ffermwyr i gyd, ac rwy'n gwybod bod ffermwyr dofednod ac wyau'n arbennig o ddibynnol ar borthiant ac ynni, dau faes lle'r ydym wedi gweld cynnydd sylweddol yn y costau oherwydd chwyddiant amaeth. Mae'r diwydiant wyau - ac rwy'n credu eich bod yn cyfeirio at hyn yn rhan gyntaf eich cwestiwn - hefyd yn galw am ddiwygio contractau i atal cyflenwyr rhag cael eu clymu i sefyllfaoedd lle maent yn gwneud colledion ac i ddarparu rhywfaint o sefydlogrwydd i'r sector wrth symud ymlaen yng nghanol y prinder wyau parhaus. Ysgrifennais at Weinidog Adran yr Amgylchedd, Bwyd a Materion Gwledig, Mark Spencer, ychydig cyn y Nadolig ynglŷn â'r mater hwn, oherwydd rwy'n credu ei fod yn rhywbeth y gallwn edrych arno ar sail y DU gyfan. Rwy'n aros am ymateb ganddo. Ond rwy'n credu y gallem wneud yn well os ydym yn gweithio gyda'n gilydd ar draws y DU, ac yn amlwg, gallai'r Gweinidog ffermio, pysgodfeydd a bwyd y cyfeiriais ato ddefnyddio ei bwerau o dan Ddeddf Amaethyddiaeth 2020 i ymgynghori â'r diwydiant, i sefydlu a oes angen ateb deddfwriaethol i'w cefnogi wrth symud ymlaen. Rydym hefyd wedi gweld effaith achosion cyson iawn o'r ffliw adar dros y 18 mis diwethaf, sy'n amlwg wedi cael effaith hefyd.
English: I thank the Member for South Wales East for raising this, and I share his concerns and the industry's concerns, and I refer Members to my register of interests as a farmer. Poultry producers in Wales have been facing the twin pressures that you recognise of avian influenza and surging production costs for some considerable time. Off the back of a meeting of concerned poultry farmers at the end of 2022, I think NFU Cymru wrote to you, Minister, asking if you would consider making use of the powers under Schedule 5, Part 2 of the Agriculture Act 2020, to investigate whether an exceptional market conditions declaration ought to be made. As you'll recall, I've raised this previously in the Chamber, and this was called for in light of the severe market disturbances being experienced by producers and consumers. And, Minister, you've partly answered my question, but could you update the Senedd on what discussions you and your officials are having with the industry and DEFRA since the end of November?
Welsh: Diolch i'r Aelod dros Ddwyrain De Cymru am godi hyn, ac rwy'n rhannu ei bryderon a phryderon y diwydiant, ac rwy'n cyfeirio'r Aelodau at fy nghofrestr buddiannau fel ffermwr. Mae cynhyrchwyr dofednod yng Nghymru wedi bod yn wynebu'r pwysau dwbl rydych yn ei gydnabod gyda ffliw adar a chostau cynhyrchu cynyddol ers cryn dipyn o amser. Yn dilyn cyfarfod gyda ffermwyr dofednod pryderus ar ddiwedd 2022, rwy'n credu bod NFU Cymru wedi ysgrifennu atoch, Weinidog, yn gofyn a fyddech yn ystyried defnyddio'r pwerau o dan Atodlen 5, Rhan 2 o Ddeddf Amaethyddiaeth 2020, i ymchwilio i weld a ddylid gwneud datganiad o amodau marchnad eithriadol. Fel y cofiwch, rwyf wedi codi hyn o'r blaen yn y Siambr, a galwyd am hyn yng ngoleuni'r aflonyddwch difrifol yn y farchnad sy'n cael ei brofi gan gynhyrchwyr a defnyddwyr. A Weinidog, rydych wedi ateb fy nghwestiwn yn rhannol, ond a wnewch chi ddweud wrth y Senedd pa drafodaethau a gawsoch chi a'ch swyddogion gyda'r diwydiant ac Adran yr Amgylchedd, Bwyd a Materion Gwledig ers diwedd mis Tachwedd?